Tervezet AZ EGT VEGYESBIZOTTSÁG HATÁROZATA mely módosítja a Megállapodás 31. Jegyzőkönyvét a négy szabadságjogon kívüli specifikus területen történő együttműködésről - Tervezet: a Bizottság közös álláspontja -

(előterjesztő: a Bizottság)

MAGYARÁZÓ FELJEGYZÉS

1. Az EGT Megállapodáshoz fűzött 31. jegyzőkönyv speciális rendelkezéseket tartalmaz a Közösség és az EGT EFTA államok közötti együttműködésről a négy szabadságjogon kívül.

2. Az EGT Közös Bizottsága által elkészített, mellékelt döntéstervezet célja, hogy módosítsa a 31. jegyzőkönyvet, abból a célból, hogy kibővítse az együttműködést egy közösségi akcióprogram (2004-2008) felvételével, hogy megelőzze és leküzdje a gyermekek, fiatalok és nők elleni erőszakot, valamint, hogy védje az áldozatokat és a veszélyeztetett csoportokat (Daphne II program). Ennélfogva jogi alappal szolgál az EGT EFTA államok számára, hogy a jelen program keretében részt vegyenek a közösség tevékenységében. A döntés az alábbiakat érinti:

32004 D 0803: Az Európai Parlament és a Tanács 803/2004/EK határozata, mely egy közösségi akcióprogramot fogadott el (Daphne II program 2004-2008)

3. A 2894/94/EK tanácsi rendelet 1. cikkének 3. bekezdése (b) pontja az EGT megállapodás alkalmazásával kapcsolatos intézkedésekről előirányozza, hogy a Tanács mondja ki a Közösség álláspontját a Bizottságtól érkező javaslatokkal kapcsolatos határozatokkal kapcsolatban.

4. Az EGT Közös Bizottságának határozattervezetét jóváhagyás céljára benyújtják a Tanácsnak, ezután pedig a Bizottság a lehető leghamarabb előterjeszti az EGT Közös Bizottságban a Közösség álláspontját.

Tervezet AZ EGT VEGYESBIZOTTSÁG HATÁROZATA mely módosítja a Megállapodás 31. Jegyzőkönyvét a négy szabadságjogon kívüli specifikus területen történő együttműködésről

AZ EGT VEGYESBIZOTTSÁG,

tekintettel az Európai Gazdasági Térségre vonatkozó megállapodásra, melyet az Európai Gazdasági Térségre vonatkozó megállapodást módosító jegyzőkönyvvel egészítettek ki, a továbbiakban a ,Megállapodás", és különösen annak 86. és 98. cikkére,

mivel:

(1) A Megállapodáshoz fűzött 31. jegyzőkönyvet az EGT Közös Bizottság ......-i, .../.../... határozatával módosították [1].

[1] HL L ....szám, ----.--.--., --. o.

(2) Helyénvaló a Szerződő Felek együttműködésének kiterjesztése az Európai Parlament és a Tanács 2004 április 21-i, 803/2004/EK határozatára, mely egy közösségi akcióprogramot fogadott el (2004-2008) abból a célból, hogy megelőzze és leküzdje a gyermekek, fiatalok és nők elleni erőszakot, és, hogy megvédje az áldozatokat és a veszélyeztetett csoportokat (a DAPHNE II program) [2].

[2] HL L 143. szám, 2004. 4.30., 1. o.

(3) Ennélfogva, a Megállapodáshoz fűzött 31. jegyzőkönyvet módosítani kell, hogy lehetővé tegye ezen bővített együttműködés megvalósulását 2004 január 1-jei hatállyal,

A KÖVETKEZŐKÉPPEN HATÁROZOTT:

1. cikk

A Megállapodáshoz fűzött 31. jegyzőkönyv 5. cikke a következőképpen módosul:

1. Az 5. bekezdés helyébe a következő szöveg lép:

,Az EFTA államok részt vesznek azokban a közösségi programokban és tevékenységekben, melyekre a 1996 január 1-jei. 8. bekezdés első két albekezdésében történt hivatkozás, abban a programban melyre a 2000 január 1-jei harmadik albekezdésben történt hivatkozás, abban a programban, melyre a 2001 január 1-jei negyedik albekezdésben történt hivatkozás, azokban a programokban, melyekre a 2002 január 1-jei ötödik és hatodik albekezdésekben történt hivatkozás, valamint azokban a programokban, melyekre a 2004 január 1-jei hetedik és nyolcadik albekezdésekben történt hivatkozás."

2. A 8. bekezdés a következő francia bekezdéssel egészül ki:

"- 32004 D 0803: Az Európai Parlament és a Tanács 2004 április 21-i 803/2004/EK határozata, mely egy közösségi akcióprogramot fogadott el (2004-2008) abból a célból, hogy megelőzze és leküzdje a gyermekek, fiatalok és nők elleni erőszakot, és, hogy megvédje az áldozatokat és a veszélyeztetett csoportokat (a DAPHNE II program) (HL L 143., 2004.4.30., 1. o.)."

2. cikk

Ez határozat az EGT Vegyesbizottságnak a Megállapodás 103. cikke (1) bekezdése alapján megküldött utolsó értesítést követő napon lép hatályba [3].

[3] Alkotmányos követelményekről nincs jelzés.

Ezt a határozatot 2004. január 1-jétől kell alkalmazni.

3. cikk

Ezt a határozatot az Európai Unió Hivatalos Lapjának EGT szakaszában és EGT mellékletében ki kell hirdetni.

Kelt Brüsszelben, ......-án/-én.

az EGT Vegyesbizottság részéről

az elnök

Az EGT Vegyesbizottsághoz delegált

titkárok